শেয়ার কারসাজি মামলায় দুজনকে ২ বছরের কারাদণ্ড - Nirbhik.com: Online Bangla Newspaper | Daily Bangla Newspapers online
শেয়ার কারসাজি মামলায় দুজনকে ২ বছরের কারাদণ্ড
নির্ভীক প্রতিবেদক: • বুধবার, ২০ এপ্রিল ২০১৬ ১২:৪৪:৫১
সিকিউরিটিজ প্রমোশন অ্যান্ড ম্যানেজম্যান্ট লিমিটেডের শেয়ার কারসাজি মামলায় দুজনকে ২ বছরের কারাদণ্ড দিয়েছে পুঁজিবাজার সংক্রান্ত ডিএসইসির স্পেশাল ট্রাইব্যুনাল। একই সঙ্গে দুজনকেই ১৫ লাখ টাকা করে মোট ৩০ লাখ টাকা অর্থদণ্ড অনাদায়ে ৬ মাসের কারাদণ্ড দেয়া হয়ে।
বুধবার (২০ এপ্রিল) স্পেশাল ট্রাইবুন্যালের বিচারক হুমায়ুন কবির এ রায় ঘোষণা করেন। মামলার আসামিরা হলেন, প্রতিষ্ঠানের চেয়ারম্যান শেলি রহমান ও অপর কর্মকর্তা সৈয়দ মহিবুর রহমান। বর্তমানে তারা দুজনই পলাতক রয়েছেন।
বাদিপক্ষের আইনজীবী ডিএসইসির প্যানেল আইনজীবী মাসুদ রানা খান বলেন, ‘সব তথ্য প্রমাণের ভিত্তিতে আমরা দোষীদের দোষ প্রমাণ করতে পেরেছি। আর বিজ্ঞ আদালত তা শুনানি করে যে রায় দিয়েছেন তাতে আমরা খুশি।’
এর আগে ১২ এপ্রিল বাদিপক্ষের যুক্তি তর্ক উপস্থাপন শেষে আজ বুধবার (২০ এপ্রিল) রায় ঘোষণার দিন ধার্য করেন।